
Κρατικά Μέλη

Χριστίνα Φλουρέντζου - Κακουρή
  Πρόεδρος (από 19/7/07)



                                Υπ. Εργασίας και Κοινωνικών Ασφαλίσεων

Χρίστος Αγγελίδης                                Αναπληρωτής Πρόεδρος




                                Υπ. Εργασίας και Κοινωνικών Ασφαλίσεων

Κώστας Κοιρανίδης
                      Υπουργείο Υγείας (από 19/7/07)

Μιράντα Χαραλάμπους                         Υπουργείο Οικονομικών (από 19/7/07)

Ανδρέας Θεοδώρου                               Υπουργείο Παιδείας και Πολιτισμού   

Ιδιωτικά Μέλη - Παγκύπριος Σύνδεσμος Γονέων Καθυστερημένων Ατόμων

Σωτήρης Ξιούρος

Μάριος Λοϊζου

Κωνσταντίνος Εφραίμ

Κυριάκος Στεφάνου

Μιχάλης Λουκά 

Στέλλα Μουστάκα Πλέιπελ
 Προϊστάμενη Υπηρεσιών

Νεόφυτος Κωνσταντινίδης 
 Λειτουργός 

Μαρίνα Παγιάτσου

 Λειτουργός 

Στάλω Διομήδους


 Βοηθός Γραμματειακός Λειτουργός

Μάρω Ριαλά                              ΄Εκτακτη Βοηθός Γραμματειακός Λειτουργός

Ρέα Κακουλλή                           ΄Εκτακτη Βοηθός Γραμματειακός Λειτουργός          

Πόλυ Χατζησάββα                     Έκτακτος Λειτουργός Έγκαιρης Παρέμβασης     

Στέλλα Πολυβίου                       Έκτακτος Λειτουργός Έγκαιρης Παρέμβασης    

Χαράλαμπος Κωστέρης             Έκτακτος Λειτουργός Έγκαιρης Παρέμβαση



Ι.  Εισαγωγή/Αρμοδιότητες της

  Επιτροπής

Η Επιτροπή Προστασίας Νοητικά Καθυστερημένων Ατόμων απαρτίζεται από πέντε κρατικούς λειτουργούς και πέντε ιδιώτες – μέλη του Παγκύπριου Συνδέσμου Γονέων Καθυστερημένων Ατόμων. Η λειτουργία της καθορίζεται από τον Περί Νοητικά Καθυστερημένων Ατόμων Νόμο 117 του 1989.  Οι κρατικοί λειτουργοί διορίζονται από τα Υπουργεία Εργασίας και Κοινωνικών Ασφαλίσεων, Παιδείας και Πολιτισμού, Υγείας και Οικονομικών.

Σκοπός της Επιτροπής είναι η προώθηση και διασφάλιση των δικαιωμάτων των ατόμων με νοητική υστέρηση στην Κύπρο.  Οι κυριότερες αρμοδιότητές της, όπως προκύπτουν από το άρθρο 6 του Νόμου 117/89, είναι:

· Η καταγραφή όλων των ατόμων με νοητική υστέρηση και η τήρηση Μητρώου με αναφορά στο είδος της αναπηρίας και oποιοδήποτε  άλλο σχετικό στοιχείο με τον ίδιο τον ανάπηρο, την οικογένειά του και την περιουσία του.

· Η συνεχής παρακολούθηση των προβλημάτων των ατόμων με νοητική υστέρηση και των οικογενειών τους και ο καταρτισμός εκθέσεων και εισηγήσεων για την επίλυσή τους.

· Η παρακολούθηση των ενεργειών και μέτρων που λαμβάνονται από τμήματα, λειτουργούς, οργανώσεις και άτομα, σχετικά με τα προβλήματα των ατόμων με νοητική υστέρηση.

· Ο καταρτισμός προγραμμάτων σε συνεργασία με αρμόδιες κρατικές υπηρεσίες για την υλοποίηση των διακηρυχθέντων δικαιωμάτων των ατόμων με νοητική υστέρηση και ο καθορισμός προτεραιοτήτων, ανάλογα με τη σοβαρότητα και την οικονομική δαπάνη την οποία συνεπάγεται η εφαρμογή τους. 

· Η τήρηση Μητρώου όλων των ιδρυμάτων και υπηρεσιών που ασχολούνται με άτομα με νοητική υστέρηση.

· Η επιθεώρηση και αξιολόγηση, σε συνεννόηση με τις αρμόδιες κρατικές υπηρεσίες, ιδρυμάτων και χώρων όπoυ διαμένουν ή εργοδοτούνται άτομα με νοητική υστέρηση και η υποβολή σχετικών εκθέσεων.

· Η παρακολούθηση της  απασχόλησης, της εκπαίδευσης, της διαμονής και γενικά της ευημερίας των ατόμων με νοητική υστέρηση.

· Η παροχή συμβουλευτικών υπηρεσιών στα άτομα με νοητική υστέρηση και στις οικογένειές τους.

· Η καθοδήγηση ενδιαφερομένων για παροχή υπηρεσιών σε άτομα με νοητική υστέρηση.

· Η τήρηση στατιστικών και άλλων πληροφοριών για τα άτομα με νοητική υστέρηση.

· Ο καταρτισμός καταλόγου διαχειριστών και επιτρόπων περιουσιών ατόμων με νοητική υστέρηση.

ΙΙ.  Δραστηριότητες της Επιτροπής
Η διεκπεραίωση των δραστηριοτήτων της Επιτροπής γίνεται από μόνιμο και έκτακτο προσωπικό. Ο προϋπολογισμός της Επιτροπής για το 2007 χρεώθηκε στο Κεφάλαιο 15.02 του Τμήματος Εργασίας, Υπουργείο Εργασίας και Κοινωνικών Ασφαλίσεων, Άρθρο 04.088 -  Χορηγία προς την Επιτροπή Προστασίας Νοητικά Καθυστερημένων Ατόμων. Οι πραγματικές δαπάνες της Επιτροπής για το 2007 ανήλθαν στις 292.636 €.

Κατά     την    1η     Ιανουαρίου       2007

το    μόνιμο      προσωπικό     απαρτίζετο 

από    1   Προϊστάμενο   ( Κλ. Α11 + 2 ),

 2 Λειτουργούς    (Κλ. Α8- Α10- 11)   και 1 Boηθό Γραμματειακό Λειτουργό (Κλ.Α2-Α5-Α7+2).  Κατά τη διάρκεια του έτους,  για τη διεκπεραίωση των εργασιών της υπηρεσίας έναντι δύο μόνιμων θέσεων Βοηθού Γραμματειακού Λειτουργού που παραμένουν κενές, συνέχισαν να εργοδοτούνται δύο έκτακτοι υπάλληλοι στην κλίμακα Α2, στα πλαίσια του θεσμού “αορίστου απασχόλησης”.

Μετά από έγκριση της Βουλής των Αντιπροσώπων συνεχίστηκε μέσα στο 2007 η εργοδότηση 3 έκτακτων λειτουργών Κλ Α5 (προσοντούχο προσωπικό) για στελέχωση της Συντονιστικής Υπηρεσίας Έγκαιρης Παρέμβασης. Λεπτομέρειες για την προαναφερόμενη Υπηρεσία δίδονται στην Ενότητα 3.

Οι τακτικές συνεδρίες της Επιτροπής για το 2007 ανήλθαν σε 15. Παράλληλα, έγιναν 4 συνεδρίες/υπεπιτροπές που ασχολήθηκαν (i) με την εξέταση της πολιτικής για την  κηδεμονία και διαχείριση περιουσίας, (ii)  την ετοιμασία πρότασης για την αποϊδρυματοποίηση ομάδας ατόμων με νοητική υστέρηση που διαμένουν στο Νοσοκομείο Αθαλάσσας, (iii) τη  θέσπιση αναθεώρησης της διαδικασίας χειρισμού παραπόνων και (iv) την εξέταση αιτημάτων του προσωπικού.

Μέσα στο 2007 έγινε αντικατάσταση της Προέδρου που παραιτήθηκε από 31/1/07 και του εκπροσώπου του Υπουργείου Υγείας που αφυπηρέτησε από 1/1/07. Αλλαγή έγινε και στον εκπρόσωπο του Υπουργείου Οικονομικών.

Η νέα Πρόεδρος της Επιτροπής όπως και οι νέοι εκπρόσωποι των Υπουργείων Οικονομικών και Υγείας διορίστηκαν στις 19/7/07. 

Οι κυριότερες δραστηριότητες της Επιτροπής για το 2007 είναι οι ακόλουθες: 

1. Νομοθεσία/Θέματα Πολιτικής

Προτεινόμενη τροποποίηση του Νόμου 117/89 και Κανονισμοί για θέματα προσωπικού.

Τα πιο πάνω έγγραφα εκκρεμούν για προώθηση τους από το Υπουργείο Εργασίας και Κοινωνικών Ασφαλίσεων από το 2004. Σχετικές αναθεωρήσεις των εγγράφων έγιναν μέσα στο 2006 μετά από οδηγίες της Γενικής Διευθύντριας.

Το Μάιο 2007 η Επιτροπή είχε συνάντηση με τον Υπουργό Εργασίας και Κοινωνικών Ασφαλίσεων προκειμένου να επισπεύσει την προώθηση του όλου θέματος. Κατά τη συνάντηση ο Υπουργός ζήτησε από την Επιτροπή την υποβολή συμπληρωματικού εγγράφου επεξήγησης των κυριοτέρων τροποποιήσεων που προτείνονται. Περαιτέρω ο Υπουργός ζήτησε από την Επιτροπή την υποβολή ξεχωριστής πρότασης αναφορικά με την αποϊδρυματοποίηση των ατόμων με νοητική υστέρηση που για χρόνια παραμένουν στο Νοσοκομείο Αθαλάσσας (περίπου 20 άτομα – ενήλικες). Τα πιο πάνω έγγραφα υποβλήθηκαν στον Υπουργό τον Ιανουάριο 2008. 

Η πρόταση για την αποϊδρυματοποίηση των ατόμων με νοητική υστέρηση που διαμένουν στο Νοσοκομείο Αθαλάσσας έγινε με τη σύμφωνη γνώμη των Υπηρεσιών Ψυχικής Υγείας. Σύμφωνα με την πρόταση η Επιτροπή Προστασίας Νοητικά Καθυστερημένων Ατόμων θα έχει το γενικό συντονισμό και την προώθηση όλων των δράσεων μέχρι να εξευρεθεί ένας οργανισμός για να αναλάβει τη διαχείριση της όλης δράσης μόνιμα. Η απόφαση για την προώθηση της πρότασης θα ληφθεί μέσα στο 2008.

Άλλα νομοθετήματα - Πολιτικές - Δράσεις

  Η Επιτροπή προσκλήθηκε και εξέφρασε τις θέσεις της στις Κοινοβουλευτικές Επιτροπές Ανθρωπίνων Δικαιωμάτων και Παιδείας αναφορικά με (ι) την καταπάτηση των ανθρωπίνων δικαιωμάτων των παιδιών με ειδικές ανάγκες από τη μη παροχή από το κράτος ισότιμης εκπαίδευσης καθοδήγησης και αποκατάστασης με βάση τη σχετική νομοθεσία.

(ιι) τα ανθρώπινα δικαιώματα των παιδιών με ειδικές ανάγκες όσον αφορά τα θέματα υγείας. 

(ιιι) την καταπάτηση των δικαιωμάτων των ανήλικων παιδιών που φιλοξενούνται στη Στέγη Νέα Ελεούσα.

(ιv) την πορεία εφαρμογής του περί Αγωγής και Εκπαίδευσης Παιδιών με Ειδικές Ανάγκες Νόμου σε όλες τις βαθμίδες της εκπαίδευσης.

Επίκεντρο των συζητήσεων για τα θέματα (ι) και (iv) ήταν η ανάγκη δημιουργίας μηχανισμών για τη φοίτηση παιδιών με ειδικές ανάγκες στη Μέση Εκπαίδευση.

Σε συνέχεια των ενεργειών της Επιτροπής προς τον Επίτροπο Ρύθμισης Hλεκτρονικών Επικοινωνιών και Ταχυδρομείων το Σεπτέμβριο 2007 πραγματοποιήθηκε Δημόσια Ακρόαση όπως προνοείται από τη σχετική νομοθεσία. Αποτέλεσμα ήταν τέλος του 2007 η εξασφάλιση της τελικής έγκρισης για παροχή του Ειδικού Τιμολογιακού Πακέτου της Αρχής Τηλεπικοινωνιών Κύπρου στις οικογένειες των ατόμων με νοητική υστέρηση. Η προώθηση της υλοποίησης της δράσης αυτής συνεχίζεται μέσα στο 2008.

2. Μητρώο Ατόμων με Νοητική   Υστέρηση

Ο συνολικός αριθμός των ατόμων με νοητική υστέρηση που ήταν καταχωρημένα στο Μητρώο το Δεκέμβριο του 2007 ανερχόταν σε 2137  (ποσοστό 0.30% του συνολικού πληθυσμού). Ο αριθμός αυτός σημείωσε μικρή αύξηση σε σχέση με το έτος 2006. 

Συγκεκριμένα υπήρξαν 48 νέες καταχωρήσεις παιδιών με νοητική υστέρηση ενώ 5 άτομα απεβίωσαν και διαγράφηκαν.  Πρέπει να σημειωθεί ότι περιορισμένος αριθμός παιδιών ηλικίας κάτω των 6 ετών δεν περιλαμβάνεται στο Μητρώο μέχρι να επιβεβαιωθεί με επίσημη διάγνωση ότι πρόκειται για  νοητική υστέρηση.  Σύμφωνα εξάλλου με τη διαδικασία που προνοεί ο Νόμος 117/89, άρθρο 7,  είναι απαραίτητη η συγκατάθεση του κηδεμόνα για περίληψη ενός ατόμου στο Μητρώο της Επιτροπής. 

Αναλυτικά στατιστικά στοιχεία για το Μητρώο καθώς και σύγκριση με τα  αντίστοιχα στοιχεία για το έτος 2006 δίδονται στο Παράρτημα 1.

Θα πρέπει να σημειωθεί ότι, μετά την ψήφιση του Περί Επεξεργασίας Δεδομένων Προσωπικού Χαρακτήρα Νόμου του 2001, παρατηρούνται δυσκολίες στην ενημέρωση του Μητρώου. Οι δυσκολίες αυτές αναμένεται να ξεπεραστούν στα πλαίσια συγκεκριμένων μηχανισμών που συστήνονται στην τροποποίηση του Νόμου 117/89.  

Για σκοπούς διαμόρφωσης πολιτικής σχετικά με την παροχή ωφελημάτων σε άτομα με νοητική υστέρηση, αριθμητικά στοιχεία από το Μητρώο δόθησαν στις Υπηρεσίες Ψυχικής Υγείας, στο Υπ. Οικονομικών, στο Τμήμα Εργασίας και σε βουλευτές της Επιτροπής Ανθρωπίνων Δικαιωμάτων.  Στοιχεία δόθηκαν και σε ερευνητές για διάφορες μελέτες που διεξήγαγαν.

3. Λειτουργία της Συντονιστικής  

Υπηρεσίας ΄Εγκαιρης Παιδικής Παρέμβασης στην Κύπρο για παιδιά με νοητική υστέρηση ηλικίας ως 6 χρόνων
Με απόφαση του Υπουργικού Συμβουλίου αρ. 54.482 και ημερ. 31/10/01, εγκρίθηκε η δημιουργία και λειτουργία συστήματος Υπηρεσιών ΄Εγκαιρης Παρέμβασης για άτομα με νοητική υστέρηση. 

Η Επιτροπή Προστασίας Νοητικά Καθυστερημένων Ατόμων προχώρησε στη σύσταση και πιλοτική λειτουργία της Συντονιστικής Υπηρεσίας Έγκαιρης Παρέμβασης, με μίσθωση υπηρεσιών τεσσάρων προσοντούχων λειτουργών για περίοδο 2 ετών (2003 – 2005). 

Μετά από αξιολόγηση του πιλοτικού προγράμματος εντοπίσθηκε η ανάγκη συνέχισης της υπηρεσίας, έτσι επαναλειτούργησε τον Σεπτέμβριο 2006 με την πρόσληψη τριών Λειτουργών παγκύπρια, με έκτακτα διετή συμβόλαια και με συντονιστή από το μόνιμο προσωπικό της ΕΠΝΚΑ. Η υπηρεσία επονομάστηκε σε Συντονιστική Υπηρεσία Έγκαιρης Παιδικής Παρέμβασης (ΣΥΕΠΠ). 

Οι Υπηρεσίες Έγκαιρης Παιδικής Παρέμβασης αποσκοπούν στην ενίσχυση της ανάπτυξης του σώματος, της κίνησης, του λόγου, της αντίληψης των συναισθημάτων και κοινωνικών δεξιοτήτων του παιδιού. Προσφέρονται  σε παιδιά προσχολικής ηλικίας που παρουσιάζουν διαταραχές στην ανάπτυξη.

Οι αρμοδιότητες των Λειτουργών της ΣΥΕΠΠ είναι οι ακόλουθες:

· η διερεύνηση των αναγκών της οικογένειας και του παιδιού

· η πληροφόρηση για τις υπηρεσίες που παρέχονται στο δημόσιο, ιδιωτικό τομέα και από τις εθελοντικές οργανώσεις

· η οργάνωση και παρακολούθηση των παρεμβάσεων προς το παιδί και την οικογένεια

· η προώθηση των οικονομικών και άλλων δικαιωμάτων

· ο συντονισμός των εμπλεκόμενων υπηρεσιών προς όφελος του παιδιού

· η διευθέτηση συναντήσεων με ειδικούς για αξιολογήσεις ή αναπροσαρμογή των θεραπειών

· η στήριξη και παροχή συμβουλευτικής προς τους γονείς και άλλα μέλη της οικογένειας.

· η ενδυνάμωση των γονιών ώστε να αναλαμβάνουν κεντρικό ρόλο στη λήψη αποφάσεων προς όφελος του παιδιού 

Οι Λειτουργοί της ΣΥΕΠΠ δεν παρέχουν θεραπείες, αλλά λαμβάνοντας υπόψη τις ανάγκες του παιδιού συντονίζουν τις υπηρεσίες και τους εμπλεκόμενους  θεραπευτές. Οι υπηρεσίες της ΣΥΕΠΠ παρέχονται με διακριτικότητα και εμπιστευτικότητα.

Σε συνεργασία με την τοπική αυτοδιοίκηση, ένας από τους Λειτουργούς της ΣΥΕΠΠ στεγάζεται στο Δήμο Κάτω Πολεμιδιών στην επαρχία Λεμεσού και ένας στο Δήμο Αραδίππου στην επαρχία Λάρνακας.

Μέσα στο 2007 συνεχίστηκε η παρακολούθηση των εργασιών των Λειτουργών της ΣΥΕΠΠ και η τεχνική βοήθεια από ειδική Τεχνική Επιτροπή Έγκαιρης Παιδικής Παρέμβασης (ΤΕΕΠΠ) στην οποία συμμετέχουν εκπρόσωποι: (ι) της Επιτροπής (ιι) του Υπουργείου Υγείας (Γιατροί του Νοσοκομείου Μακαρίου ΙΙΙ, Υπηρεσία Επισκεπτριών Υγείας, Υπηρεσίες Ψυχικής Υγείας Παιδιών και Εφήβων), (ιιι) του Υπουργείου Εργασίας και Κοινωνικών Ασφαλίσεων (Υπηρεσίες Κοινωνικής Ευημερίας), (iv) του Υπουργείου Παιδείας και Πολιτισμού (Υπηρεσία Εκπαιδευτικής Ψυχολογίας και Ειδικής Εκπαίδευσης) και (v) του Παγκύπριου Συνδέσμου Γονέων Καθυστερημένων Ατόμων.

Κατά τη διάρκεια του 2007 οι Λειτουργοί Έγκαιρης Παιδικής Παρέμβασης, ετοίμασαν μελέτη με τίτλο: "Εφαρμογή προγραμμάτων Έγκαιρης Παρέμβασης για παιδιά με αναπτυξιακές διαταραχές - Παραδείγματα από Ευρωπαϊκές Χώρες και Ηνωμένες Πολιτείες Αμερικής". 

Επίσης συμμετείχαν στα σεμινάρια : "Πρώιμη Διάγνωση και Αντιμετώπιση Αναγνωστικών Δυσκολιών, Μετρήσεις και διακριτικοί ρόλοι εμπλεκομένων", που διοργάνωσε το Τμήμα Ψυχολογίας του Πανεπιστημίου Κύπρου (27/01/07) και "Σεξουαλικότητα των Ατόμων με Νοητική Υστέρηση" που διοργάνωσε η ΕΠΝΚΑ (1/3/07).

Στα πλαίσια συνεργασίας με το Υπουργείο Υγείας, οι Υπηρεσίες Ψυχικής Υγείας συνέχισαν την κατάρτιση και εποπτεία των Λειτουργών για παροχή συμβουλευτικών υπηρεσιών προς τις οικογένειες που εξυπηρετούνται.

Κατά τη διάρκεια του 2007 οι Λειτουργοί προέβηκαν στην ενημέρωση διαφόρων φορέων μεταξύ των οποίων : κρατικές υπηρεσίες, σύνδεσμοι, οργανώσεις και ιδιώτες θεραπευτές. 

Μέχρι τις 31 Δεκεμβρίου 2007 ενημερώθηκαν επιπλέον 47 ιδιώτες παιδίατροι, 133 νηπιαγωγεία, 17 κέντρα/ιδρύματα/συνδέσμοι, 62 άλλοι φορείς (Τμήματα Νοσοκομείων, Υπηρεσίες Κοινωνικής Ευημερίας, Δήμοι, Κέντρα Υγείας, Ιδιωτικές Κλινικές κ.α). Συνολικά έγιναν 259 ενημερώσεις  (παράρτημα ΙΙ, πίνακας 1) 

Επίσης από τον Ιανουάριο μέχρι το Δεκέμβριο 2007, οι Λειτουργοί χειρίστηκαν 149 νέα περιστατικά και 33 περιστατικά από το Σεπτέμβριο μέχρι Δεκέμβριο 2006. Συνάμα διατηρήθηκε επαφή με 28 οικογένειες οι οποίες λάμβαναν υπηρεσίες από την περίοδο του πιλοτικού προγράμματος 2003-2005 (παράρτημα ΙΙ, πίνακας 2). Οι διαταραχές των παιδιών (παράρτημα ΙΙ, πίνακας 3) είναι πολλαπλές με  αυξημένους αριθμούς στα σύνδρομα (26 παιδιά) και στη ψυχοκινητική καθυστέρηση (23 παιδιά). Στο πίνακα 4, παράρτημα ΙΙ διαφαίνονται οι ηλικίες των παιδιών, όπου παρατηρείται ένα ποσοστό παιδιών πάνω από την ηλικία των 6 χρόνων. Αυτό δείχνει ενδεικτικά την απουσία υπηρεσιών στήριξης και ενημέρωσης των γονιών ακόμη και σε μεγαλύτερες ηλικίες. 

Ενδεικτικός είναι και ο διαχωρισμός των παιδιών σε φύλο όπου τα αγόρια παρουσιάζουν αυξημένα ποσοστά (παράρτημα ΙΙ, πίνακας 5). 

Επί μέρους παρατηρήσεις και αξιολόγηση της κατάστασης από τη ΣΥΕΠ δίδεται στο παράρτημα ΙΙΙ.

4.   Εξέταση Παραπόνων/Aιτημάτων

Μέσα στο 2007 η Επιτροπή ασχολήθηκε με την εξέταση/επανεξέταση 83 προσωπικών  παραπόνων/αιτημάτων που προέκυψαν από καταγγελίες γονέων/κηδεμόνων ατόμων με νοητική υστέρηση και από τους μηχανισμούς παρακολούθησης του Μητρώου ατόμων με νοητική υστέρηση.  (Κάποια από τα  παράπονα εκκρεμούν από προηγούμενα έτη).

 Τα παράπονα γενικά αφορούν στην:
· ανεπαρκή παροχή υπηρεσιών ημερήσιας φροντίδας και κατ’οίκον στήριξης,

· ανεπαρκή στήριξη και παροχή ειδικής αγωγής σε παιδιά που φοιτούν σε ειδικά και κανονικά  σχολεία,

· δυσλειτουργία διοικητικών συμβουλίων οργανώσεων που λειτουργούν προγράμματα κοινωνικής  αποκατάστασης,

· ύπαρξη σοβαρών οικονομικών     αναγκών,

· σεξουαλική κακοποίηση και εκμετάλλευση ατόμων με νοητική υστέρηση,

· δυσκολία στην εξεύρεση εργασίας στην ανοιχτή αγορά και δυσμενείς όρους  εργασίας,

· ανεπαρκή ψυχολογική στήριξη

· διαχείριση περιουσίας,

· κηδεμονία ατόμων με νοητική υστέρηση

· κοινωνική αποδοχή ατόμων με νοητική υστέρηση

· ανησυχία/προβληματισμό για το μέλλον των ατόμων που ενηλικιώνονται,

· ανεπαρκή ιατροφαρμακευτική περίθαλψη και φροντίδα στην Κύπρο

· άσχημη συμπεριφορά στην παιδονευρολογική κλινική του Μακάριου Νοσοκομείου

· ανεπαρκή άδεια μητρότητας

· αποκοπή/μείωση/αναθεώρηση του    δημοσίου βοηθήματος , επιδόματος τέκνου και επιδόματος διακοπών

· παραβατικότητα ατόμων με νοητική υστέρηση

· υποχρέωση για στρατιωτική θητεία.

Σοβαρό πρόβλημα δημιουργήθηκε με την αποκοπή ή άρνηση χορήγησης δημόσιου βοηθήματος σε πολίτες κρατών της Ευρωπαϊκής ΄Ενωσης. Το θέμα αυτό υποβλήθηκε τελικά από τις Υπηρεσίες Κοινωνικής Ευημερίας για εξέταση από τη Γενική Εισαγγελία.

Αναφορικά με τη διερεύνηση των παραπόνων για σεξουαλική παρενόχληση ατόμων με νοητική υστέρηση, λειτουργοί της Επιτροπής προσπάθησαν να έχουν συνεργασία με την Αστυνομία και τις Υπηρεσίες Κοινωνικης Ευημερίας. Δυστυχώς και οι δύο υπηρεσίες έδειξαν απροθυμία να συνεργαστούν προφασιζόμενες πρόνοιες του Νόμου για προστασία των προσωπικών δεδομένων.

Τα παράπονα γενικά παραπέμπονται από την Επιτροπή στις αρμόδιες υπηρεσίες για χειρισμό/επίλυση, αλλά συνήθως λίγα απ’ αυτά επιλύονται. Η Επιτροπή προσβλέπει στην ψήφιση της τροποποίησης του Νόμου 117/89 ώστε να έχει τη δυνατότητα για πιο αποτελεσματική παρέμβαση, για λήψη διορθωτικών μέτρων.

Τον κώδωνα του κινδύνου για διακοπή των υπηρεσιών τους λόγω οικονομικού αδιεξόδου εξακολουθούν να κρούουν αρκετές εθελοντικές οργανώσεις. Για το θέμα αυτό σχετική ήταν το έτος 2005 η πρόταση της Επιτροπής προς το Υπουργείο Εργασίας και Κοινωνικών Ασφαλίσεων για αλλαγή στο μηχανισμό χρηματοδότησης των προγραμμάτων για άτομα με νοητική υστέρηση στην Κύπρο.  Τα  προβλήματα συνεχίζονται παρά την αναθεώρηση του Σχεδίου των Κρατικών Χορηγιών.

5.  Tεχνική  Επίβλεψη  των 

     Προγραμμάτων της Εργοδότησης 

     με Στήριξη

Μέσα στο 2007 η Επιτροπή συνέχισε να παρέχει την τεχνική επίβλεψη των προγραμμάτων της εργοδότησης με στήριξη.

Ο θεσμός της εργοδότησης με στήριξη, ο οποίος τέθηκε σε εφαρμογή από το Σεπτέμβρη του 1996, προωθεί την εργοδότηση ατόμων με αναπηρίες στην ανοιχτή αγορά εργασίας.

Για την εφαρμογή του θεσμού λειτουργούν προγράμματα τα οποία αναλαμβάνουν οι καθοδηγητές εργασίας.  Κάθε καθοδηγητής εργασίας έχει την ευθύνη να βρει εργασία, να εκπαιδεύσει και να στηρίξει στο χώρο εργασίας περιορισμένο αριθμό ατόμων με νοητική υστέρηση.

Την ευθύνη εφαρμογής των προγραμμάτων έχει η Υπηρεσία Μέριμνας Αναπήρων του Τμήματος Εργασίας, η οποία επιχορηγεί Εθελοντικές Οργανώσεις/Σωματεία που ασχολούνται με άτομα με νοητική υστέρηση με 11.960€ το χρόνο για εκτέλεση κάθε προγράμματος. Στο τέλος του 2007, στις περιοχές Λευκωσίας, Λεμεσού, Λάρνακας, Πάφου και Ελεύθερης Αμμοχώστου λειτουργούσαν συνολικά 17 προγράμματα, στα πλαίσια των οποίων εργοδοτούνταν 189 άτομα. Σε σχέση με το 2006 σημειώθηκε μια μικρή μείωση των ατόμων που εργοδοτούνταν, λόγω της λειτουργίας  και άλλων σχεδίων εργοδότησης.

Για σκοπούς παρακολούθησης των προγραμμάτων, κατά τη διάρκεια του έτους έγιναν 14 επισκέψεις από το προσωπικό της Επιτροπής στους χώρους εργασίας των ατόμων που εργοδοτούνται. Παράλληλα,  έγινε μια συνάντηση των  καθοδηγητών εργασίας στα   γραφεία  της   Επιτροπής 

για  συντονισμό  των  προγραμμάτων  

και αντιμετώπιση/χειρισμό των προβλημάτων που προέκυψαν. 

Σε συνεννόηση με το Υπουργείο Παιδείας & Πολιτισμού, μέσα στα πλαίσια  επιμόρφωσης/εκπαίδευσης   των καθοδηγητών εργασίας, πραγματοποιήθηκε σεμινάριο με θέμα τη σεξουαλικότητα των ατόμων που εργοδοτούνται. 

Για πληροφόρηση σχετικά με το θεσμό της εργοδότησης με στήριξη έγιναν δύο εισηγήσεις/διαλέξεις που απευθύνονταν σε γονείς μαθητών  με νοητική υστέρηση εκπαιδευτικούς και άλλους εμπλεκόμενους στο τομέα της εργοδότησης.

Μέσα στο 2007 σημειώθηκαν ακόμα δύο παραιτήσεις καθοδηγητών εργασίας, λόγω δυσαρέσκειας με τους όρους κάτω από τους οποίους  εργοδοτούνται  από τις εθελοντικές οργανώσεις. Το γεγονός αυτό συμβαίνει κάθε χρόνο και θα πρέπει να προβληματίσει καθότι δημιουργεί αναστάτωση και εμποδίζει την ομαλή λειτουργία των προγραμμάτων εργοδότησης. 

Για την αναβάθμιση του θεσμού, κυρίως όσον αφορά τη διοικητική δομή των προγραμμάτων και την επαγγελματική πρακτική, έγινε παλαιότερα εισήγηση από ειδικούς συμβούλους για τη σύσταση ενός ειδικού φορέα. Η προώθηση της σύστασης ενός τέτοιου φορέα δεν έγινε μέχρι σήμερα κατορθωτή. 

Μέσα από τη σφαιρική έρευνα αξιολόγησης των προγραμμάτων και γενικότερα του θεσμού της εργοδότησης με στήριξη, που ολοκληρώθηκε το 2004, από το προσωπικό της Επιτροπής έγιναν εισηγήσεις προς τη διεύθυνση του Υπουργείου Εργασίας και Κοινωνικών Ασφαλίσεων για περαιτέρω προώθηση και αναβάθμιση του θεσμού. Σχετική πρόταση υποβλήθηκε και στη Μονάδα του Ευρωπαϊκού Κοινωνικού Ταμείου, στα πλαίσια της προγραμματικής περιόδου 2007-2013.

6.  Τεχνική βοήθεια/Παροχή 

     Συμβουλευτικών Υπηρεσιών  

Μια από τις κύριες δραστηριότητες της Επιτροπής είναι η παροχή τεχνικής βοήθειας και συμβουλευτικών υπηρεσιών προς τις άμεσα ενδιαφερόμενες οργανώσεις/φορείς. Για το σκοπό αυτό, λειτουργοί της Υπηρεσίας πραγματοποίησαν 34 συναντήσεις/επισκέψεις σε Ιδρύματα, Κέντρα  Ημέρας, Συνδέσμους και Σπίτια στην Κοινότητα. Η βιωσιμότητα των οργανώσεων, η κατάρτιση του προσωπικού τους και ο χειρισμός των ατόμων που εξυπηρετούνται αποτελούν τα κύρια θέματα για παροχή συμβουλευτικών υπηρεσιών. 

Μέσα στα πλαίσια της επισκόπησης της πολιτικής για την παροχή ειδικής εκπαίδευσης, το επιστημονικό προσωπικό της Επιτροπής επισκέφθηκε, μετά από συνεννόηση, σχολεία Δημοτικής, Μέσης και Τεχνικής Εκπαίδευσης στα οποία λειτουργούν μονάδες για φοίτηση παιδιών με νοητική υστέρηση. Παρόμοιες επισκέψεις έγιναν στα Ειδικά Σχολεία. Συνολικά μέσα στο 2007 έγιναν 10 επισκέψεις.

Τεχνική βοήθεια παραχωρήθηκε επιπρόσθετα σε ανεξάρτητους επαγγελματίες του χώρου, και σε φοιτητές Κύπρου και εξωτερικού. 

7. Πραγματοποίηση σεμιναρίων/

    διαλέξεων/Συμμετοχή σε έρευνες

Από το προσωπικό της Επιτροπής έγιναν οι πιο κάτω επί μέρους διαλέξεις/ σεμινάρια:

· Διάλεξη με θέμα "Η νοητική υστέρηση στην Κύπρο σήμερα, δικαιώματα των ατόμων και ο ρόλος της Επιτροπής Προστασίας Νοητικά Καθυστερημένων Ατόμων" 10/12/2007. Η διάλεξη έγινε στα πλαίσια σεμιναρίου των Ειδικών Ολυμπιακών Αγώνων Κύπρου με επίκεντρο τα δικαιώματα των ατόμων με ειδικές ανάγκες στο παρόν και στο μέλλον. 

Απευθυνόταν κατά κύριο λόγο στις οικογένειες τους επαγγελματίες του χώρου και εκπροσώπους ιδρυμάτων και οργανώσεων που προσφέρουν υπηρεσίες σε άτομα με νοητική υστέρηση.

· Διαλέξεις με θέμα "Η εργοδότηση με στήριξη για τα άτομα με ειδικές ανάγκες". Πραγματοποιήθηκαν στην Ειδική Σχολή Λευκωσίας στις 14/3/07 και στην οργάνωση Ηλιαχτίδα στη Λευκωσία. στις 19/11/07. Οι διαλέξεις αυτές έγιναν στα πλαίσια της προσπάθειας για προώθηση του θεσμού της εργοδότησης με στήριξη. Απευθύνοντο σε γονείς μαθητών, εκπαιδευτικούς, φροντιστές και άλλους επαγγελματίες ιδρυμάτων και οργανώσεων.

Στα πλαίσια συνεργασίας με μη κυβερνητικούς ή άλλους αρμόδιους οργανισμούς που εδρεύουν στην Κύπρο ή στο εξωτερικό, το προσωπικό της Επιτροπής συμμετείχε σε έρευνες και υπέβαλε στοιχεία αναφορικά με την κυπριακή πραγματικότητα.

8. Συμμετοχή σε συνέδρια / σεμινάρια/ άλλες δράσεις εντός και εκτός Κύπρου

Μέλη του προσωπικού της Επιτροπής συμμετείχαν στα πιο κάτω:

· Ημερίδα με θέμα "Πρώιμη Διάγνωση και Αντιμετώπιση Αναγνωστικών Δυσκολιών. Μετρήσεις και διάκριτοι ρόλοι εμπλεκομένων" – 27/1/07.

Διοργανωτές:

Πανεπιστήμιο Κύπρου σε συνεργασία με το Υπουργείο Παιδείας και Πολιτισμού.

 - Σεμινάριο με θέμα "Κοινωνικές απόψεις και αντιλήψεις σχετικά με τα άτομα με αναπηρίες"

Διοργανωτές:

Γραφείο Επιτρόπου Διοικήσεως σε συνεργασία με το Intercollege.

- Ημερίδα και Εργαστήριο με θέμα "Διεθνές σύστημα Ταξινόμησης και Αξιολόγησης της Αναπηρίας" "Κάρτα Λειτουργικότητας στα Άτομα με Αναπηρία" – 22-23/2/07
Διοργανωτές:

Υπουργείο Εργασίας και Κοινωνικών Ασφαλίσεων

· Ημερίδα με θέμα "Σεξουαλική  

    Διαπαιδαγώγηση Παιδιών &  

    Εφήβων" –21/6/07

Διοργανωτές:

Υπουργείο Παιδείας & Πολιτισμού

· Συζήτηση Στρογγυλής Τράπεζας με επίκεντρο τα προβλήματα των νέων με ειδικές ανάγκες περιλαμβανομένων και θεμάτων υγείας – 11/11/07

Διοργανωτές:

Εκλογικό Επιτελείο κου Δημήτρη Χριστόφια

- Ανοιχτή εκδήλωση για τη Διεθνή Ημέρα των Ατόμων με Αναπηρίες – 3/12/07

Διοργανωτές:

Υπουργείο Εργασίας και Κοινωνικών Ασφαλίσεων
Συνέδρια/σεμινάρια εκτός Κύπρου

Μέλη της Επιτροπής και του προσωπικού συμμετείχαν σε τρία συνέδρια που έγιναν στο εξωτερικό. Το πρώτο συνέδριο με θέμα "Europe in Action 2007" "Citizens Rights for all", έγινε στις 10-12 Μαίου 2007 στη Βαρσοβία της Πολωνίας. Διοργανωτής του συνεδρίου ήταν ο Ευρωπαϊκός Οργανισμός "Ιnclusion Europe", και κύριος σκοπός του ήταν η κατοχύρωση των δικαιωμάτων του πολίτη για όλους, αλλά ιδιαίτερα για τα άτομα με νοητική υστέρηση.

Το δεύτερο συνέδριο με θέμα "Αtlas Global Resources for Persons with Intellectual Disabilities" έγινε στις 6-8 Νοεμβρίου 2007 στη Μπαγκόγκ της Θαϋλάνδης. Διοργανωτής του συνεδρίου ήταν η Παγκόσμια Οργάνωση Υγείας (WHO) και σκοπός του ήταν η παρουσίαση ενός άτλαντα που κατάρτισε ο διοργανωτής με πληροφορίες αποκλειστικά για τη νοητική υστέρηση.

Το τρίτο συνέδριο Deinstitutionalisation and Community Living: Comparative Perspectives and International Implications" έγινε στις 15-16 Νοεμβρίου 2007 στην Πράγα της Τσεχίας. Διοργανωτές ήταν ο Ευρωπαϊκός Οργανισμός Inclusion Europe, το Open society Institute, το TIZARD – University of Kent και το Charles University of Prague. Κύριος σκοπός του συνεδρίου ήταν η προβολή καλών πρακτικών για αποϊδρυματοποίηση και αποτελεσματική ένταξη ατόμων με νοητική αναπηρία στην κοινότητα.
9. Διαφώτιση/Εκδόσεις

Μέσα στο 2007 ολοκληρώθηκε η ανάλυση των στοιχείων της έρευνας που ξεκίνησε τέλος του 2006 με στόχο (ι) τη διερεύνηση της κατανόησης της νοητικής υστέρηση από παιδιά της Στ΄ τάξης δημοτικών σχολείων και (ιι) την αξιολόγηση της στάσης των παιδιών αυτών απέναντι σε συμμαθητές/τριες τους με νοητική υστέρηση. Τα αποτελέσματα δεν ήταν ακριβώς τα αναμενόμενα. Οι μαθητές δεν φαίνεται να έχουν επίγνωση του θέματος. Στις απαντήσεις που δόθηκαν επικρατεί μια σύγχυση, ασάφεια, γεγονός που οδηγεί στο συμπέρασμα ότι η ανταπόκρισή τους/η συμπεριφορά τους προκύπτει από οίκτο, μίμηση και είναι επιφανειακή. Λεπτομέρειες για τα αποτελέσματα της έρευνας δίδονται στο Παράρτημα IV.

Η όλη έρευνα αναμένεται να προβληθεί στα πλαίσια ημερίδας ή άλλης παρόμοιας δραστηριότητας της Επιτροπής μέσα στο 2008.

Κατά τη διάρκεια του 2007 ολοκληρώθηκαν και οι εργασίες για τη δημιουργία ιστοσελίδας της Επιτροπής η οποία τέθηκε σε λειτουργία στο τέλος του έτους. Η ιστοσελίδα περιλαμβάνει ένα μεγάλο φάσμα πληροφοριών και παρέχει το δικαίωμα στο χρήστη για άμεση επικοινωνία με την Επιτροπή (ι) για υποβολή παραπόνου (ιι) για εγγραφή ατόμου στο μητρώο της Επιτροπής και (ιιι) για εγγραφή οργάνωσης/σωματείου στο μητρώο ιδρυμάτων της Επιτροπής. Οι πληροφορίες καλύπτουν σχετικές νομοθεσίες τόσο για τον Κυπριακό όσο και για τον Ευρωπαϊκό και διεθνή χώρο και πρόσφατες εξελίξεις. Πληροφορίες δίδονται εξάλλου για τις υπηρεσίες και τα ωφελήματα των ατόμων γενικά με αναπηρίες στην Κύπρο (εκκρεμεί η μετάφραση της ιστοσελίδας στα αγγλικά και τουρκικά).

ΙΙΙ Αξιολόγηση της Κυπριακής  

    Πραγματικότητας                    
H εικόνα αποκλειστικά  για τη νοητική υστέρηση δεν έχει διαφοροποιηθεί από ότι περιγράφεται σε σειρά προηγούμενων ετήσιων εκθέσων. Σε ότι αφορά υπηρεσίες, περιορισμένη και ανεπαρκής κρίνεται η κρατική χορηγία προς τις εθελοντικές οργανώσεις για τη δημιουργία κατάλληλων υποδομών και την κατάρτιση αποτελεσματικών προγραμμάτων. Σχετική είναι και η έλλειψη ικανοποιητικών μηχανισμών για την εποπτεία τη διεύθυνση την αξιολόγηση και τη συντήρηση προγραμμάτων. Σ΄ ότι αφορά την παροχή δημοσίου (αναπηρικού βοηθήματος) εκκρεμεί αίτημα των γονέων και κηδεμόνων των ατόμων με νοητική υστέρηση όπως το βοήθημα δίδεται εξατομικευμένα και σύμφωνα με τις πραγματικές ανάγκες κάθε περίπτωσης. Αυτό εξυπακούει τη τροποποίηση του σχετικού Νόμου.

Μέσα στο 2007 το Υπουργείο Εργασίας και Κοινωνικών Ασφαλίσων επικεντρώθηκε σε ουσιαστικές διαβουλεύσεις με το ευρύτερο αναπηρικό κίνημα ΚΥΣΟΑ (Κυπριακή Συνομοσπονδία Οργανώσεων Αναπήρων) στο οποίο συμμετέχουν και μέλη του ΠΑΣΥΓΟΚΑ (Παγκύπριος Σύνδεσμος Γονέων Καθυστερημέων Ατόμων). Στα πλαίσια αυτών των διαβουλεύσεων εξετάζεται η θέσπιση της κάρτας αναπήρων και η σύσταση ενός νέου Τμήματος αποκλειστικά για την κοινωνική ενσωμάτωση των ατόμων με αναπηρίες.

ΠΑΡΑΡΤΗΜΑ Ι

ΔΗΜΟΓΡΑΦΙΚΑ ΣΤΟΙΧΕΙΑ ΤΩΝ ΑΤΟΜΩΝ ΜΕ ΝΟΗΤΙΚΗ ΥΣΤΕΡΗΣΗ,ΜΗΤΡΩΟ ΕΠΙΤΡΟΠΗΣ ΠΡΟΣΤΑΣΙΑΣ ΝΟΗΤΙΚΑ ΚΑΘΥΣΤΕΡΗΜΕΝΩΝ ΑΤΟΜΩΝ ΔΕΚΕΜΒΡΙΟΣ 2007

	Φύλο
	Αρ. Ατόμων
	%

	Άντρες
	 1170
	  53

	   Γυναίκες
	  967
	  47

	   ΣΥΝΟΛΟ
	 2137
	 100


	Ηλικία
	Αρ. Ατόμων
	%

	              0 – 20 χρόνων
	  631
	  30

	              21 – 40 χρόνων
	   774
	  36


	              41+
	   732
	   34

	ΣΥΝΟΛΟ
	 2137
	 100

Αξιοσημείωτη είναι η παρατήρηση στο πιο πάνω διάγραμμα ότι στις νεαρές ηλικίες υπερισχύουν οι άντρες.  Αυτή η παρατήρηση επιβεβαιώνεται και με τον εντοπισμό νέων περιπτώσεων μέσω της Συντονιστικής Υπηρεσίας Έγκαιρης Παρέμβασης.  

	Επίπεδο νοητικής υστέρησης
	Αρ. Ατόμων
	%



	              Ελαφριά
	762
	36

	              Μέτρια
	830
	39

	              Σοβαρή
	405
	19

	   Δεν έχει διαγνωστεί
	140
	   6

	ΣΥΝΟΛΟ
	                2137
	100


Η κατηγορία "δεν έχει διαγνωστεί" περιλαμβάνει περιπτώσεις για τις οποίες οι κηδεμόνες δεν έδωσαν όλα τα στοιχεία. Γενικά η κατανομή των ατόμων ως προς το βαθμό νοητικής υστέρησης είναι περίπου η ίδια συγκριτικά με το 2006.

Σύμφωνα με το πιο πάνω διάγραμμα η κατανομή του βαθμού ν. υστέρησης είναι περίπου η ίδια στα δύο φύλα.

[image: image3.wmf]0

10

20

30

40

50

0-20 χρ.

21-40 χρ.

41 + χρ.

Ποσοστιαία κατανομή βαθμός ν. υστέρησης / ηλικία 

Ελαφριά

Μέτρια

Βαριά

Αδιάγνωστη


Σύμφωνα με το πιο πάνω διάγραμμα η κατανομή του βαθμού ν. υστέρησης δεν διαφέρει κατά πολύ ανάμεσα στις τρεις κατηγορίες ηλικιών.

	Επαρχία
	Αρ. Ατόμων
	%



	   Λευκωσία
	872
	41

	   Λεμεσός
	562
	26

	   Λάρνακα και Αμμόχωστος
	519
	24

	   Πάφος
	184
	   9

	ΣΥΝΟΛΟ
	                2137
	100


Συγκριτικά με τα στοιχεία του 2006, παρατηρείται μείωση κατά 4% στο πληθυσμό της επαρχίας Λευκωσίας  και αύξηση κατά 4% στο πληθυσμό των επαρχιών Λάρνακας και Αμμοχώστου.  Η αύξηση προέρχεται από την καταγραφή παιδιών που έχουν επισημανθεί από την Συντονιστική Υπηρεσία Έγκαιρης Παρέμβασης.

Λευκωσία 

Λεμεσός

Λάρνακα

/Αμμόχωστος 

Πάφος


	Επάγγελμα πατέρα


	Αρ. Ατόμων
	%

	     Διοικητικοί/προσοντούχοι
	  110
	  5

	     Υπάλληλοι υπηρεσιών
	  175
	  8

	     Γραφείς/πωλητές
	  123
	  6

	     Τεχνίτες/χειριστές μηχανών
	  374
	18

	     Ανειδίκευτοι
	  205
	10

	     Γεωργοί
	    86
	  4

	     Συνταξιούχοι/απεβίωσαν
	  946
	 44

	    ΄Αλλοι/άνεργοι
	  118
	   5

	ΣΥΝΟΛΟ
	2137
	100


Συγκριτικά με τα στοιχεία του 2006  δεν  παρατηρείται  καμιά ουσιαστική αλλαγή στα πιο πάνω δημογραφικά στοιχεία.  Αξιοσημείωτο είναι το γεγονός ότι οι γονείς για το 44% του σχετικού πληθυσμού έχουν αποθάνει ή είναι συνταξιούχοι.

	Παρουσία συνδρόμου
	Αρ. Ατόμων
	%



	          Ναι
	  498
	23

	         ΄Οχι
	1532
	72

	          Δεν έχει διαγνωστεί
	  107
	   5

	ΣΥΝΟΛΟ
	2137
	100

Σύμφωνα με το πιο πάνω διάγραμμα η κατανομή συνδρόμου είναι περίπου η ίδια στα δύο φύλα.

	Παρουσία άλλης σωματικής αναπηρίας
	Αρ. Ατόμων
	%

	          Ναι
	1317
	61

	         ΄Οχι
	  784
	37

	          Δεν έχει διαγνωστεί
	    36
	   2

	ΣΥΝΟΛΟ
	2137
	100


	Φοιτούν σε κανονικό

σχολείο
	Αρ. Ατόμων
	%

ηλικία 3-20

	Δημόσια και Ιδιωτικά
	290
	48

	Δεν Φοιτούν
	316
	52

	ΣΥΝΟΛΟ
	606
	100

Σύμφωνα με το πιο πάνω διάγραμμα στη Πάφο ο αριθμός των παιδιών ηλικίας 3–20 που φοιτούν σε κανονικά σχολεία είναι σημαντικά πιο μικρός από τον αριθμό των παιδιών που φοιτούν στις άλλες επαρχίες.

	Άτομα που

εργοδοτούνται
	Αρ. Ατόμων
	%

ηλικία 20+

	              Με στήριξη
	143
	  9

	              Χωρίς στήριξη
	104
	  7

	ΣΥΝΟΛΟ
	247
	16


 Πρέπει να σημειωθεί ότι άλλα 44 άτομα εργάζονται με τα προγράμματα εργοδότησης με στήριξη. Τα άτομα αυτά δεν επιθυμούν  να είναι καταγραμμένα στο Μητρώο της Επιτροπής και ως εκ τούτου δεν περιλαμβάνονται στην πιο πάνω ανάλυση. 

Από τα 143 άτομα που εργοδοτούνται με  στήριξη τα 83 (58%) είναι άντρες ενώ από τα 104 άτομα που εργοδοτούνται χωρίς στήριξη τα 90 (87%)  είναι άντρες.

Η ανάλυση κατά φύλο και τύπο εργοδότησης φαίνεται πιο κάτω:

	Οικογενειακή κατάσταση


	Αρ. Ατόμων
	%

	          Έγγαμος: Ναι
	    39
	   2

	 ΄Οχι
	2098
	 98

	ΣΥΝΟΛΟ
	2137
	100


	Λαμβάνουν υπηρεσίες παγκύπρια σε:
	Αρ. Ατόμων
	%

	Ιδρύματα
	369
	17

	Ειδικά Σχολεία
	137
	 6

	Κέντρα Ημέρας
	254
	12

	Νοσοκομείο Αθαλάσσας
	   28
	   1

	Στέγες Ηλικιωμένων
	  86
	  4

	Άλλα  προγράμματα
	160
	  8

	ΣΥΝΟΛΟ
	                1034
	48


Σύμφωνα με την πιο πάνω εικόνα, 52% του συνόλου των ατόμων δεν λαμβάνει καμιά από τις πιο πάνω υπηρεσίες . Η πλειοψηφία των ατόμων ωστόσο λαμβάνει δημόσιο (αναπηρικό) βοήθημα.

ΠΑΡΑΡΤΗΜΑ ΙΙ

ΣΤΟΙΧΕΙΑ ΑΠΟ ΤΗ ΔΡΑΣΗ ΤΗΣ ΣΥΝΤΟΝΙΣΤΙΚΗΣ

ΥΠΗΡΕΣΙΑΣ ΕΓΚΑΙΡΗΣ ΠΑΙΔΙΚΗΣ ΠΑΡΕΜΒΑΣΗΣ

Πίνακας 1

Αριθμός παιδιάτρων και άλλων φορέων που έχουν ενημερωθεί για την Συντονιστική Υπηρεσία Έγκαιρης  Παιδικής Παρέμβασης κατά επαρχία 

	
	Παιδίατροι

Ιδιώτες
	Νηπιαγωγεία
	Ιδρύματα

Κέντρα
	Σύνδεσμοι
	Άλλοι

φορείς
	Σύνολο

	Λευκωσία


	12
	39
	5
	1
	15
	72

	Λάρνακα/

Αμμόχωστος


	2
	53
	6
	1
	18
	80

	Λεμεσός/

Πάφος


	33
	41
	3
	1
	29
	107

	Σύνολο


	47
	133
	14
	3
	62
	259


Πίνακας 2
Αριθμός οικογενειών που εξυπηρετήθηκαν από τη Συντονιστική Υπηρεσία Έγκαιρης Παιδικής Παρέμβασης κατά επαρχία 

	
	Παραπομπές

1/7/07-12/707
	Παραπομπές

9/6-12/6
	Παραπομπές πιλοτικού

Προγράμματος Έγκαιρης

Παρέμβασης
	Σύνολο

	Λευκωσία


	51
	15
	10
	76

	Λάρνακα/

Αμμόχωστος


	57
	14
	10
	81

	Λεμεσός/

Πάφος


	41
	4
	8
	53

	Σύνολο


	149
	33
	28
	210


Από τον Ιανουάριο 2007 μέχρι το Δεκέμβριο 2007 οι Λειτουργοί χειρίστηκαν 149 νέα περιστατικά και διατήρησαν επαφή με 28 οικογένειες οι οποίες λάμβαναν υπηρεσίες από την περίοδο του πιλοτικού προγράμματος 2003-2005.

Πίνακας 3
Κατάλογος διαταραχών ανά επαρχία

	Είδος Αναπηρίας
	Λευκωσία
	Λάρνακα/

Αμμόχωστος
	Λεμεσός/

Πάφος
	Σύνολο

	Αδιάγνωστη / Γενική Αναπτυξιακή Διαταραχή
	
	7
	
	7

	Νοητική Υστέρηση
	3
	7
	7
	17

	Σύνδρομα (Down, Williams, Prader Willi, etc)
	9
	11
	6
	26

	Αυτισμός/ αυτιστικά χαρακτηριστικά 
	1
	1
	1
	3

	Σύνδρομο Ελλειμματικής Προσοχής & Υπερκινητικότητας  
	2
	4
	1
	7

	Εγκεφαλική Παράλυση
	2
	4
	1
	7

	Μαθησιακές Διαταραχές
	6
	3
	
	9

	Προβλήματα Συμπεριφοράς
	
	4
	
	4

	Ψυχοκινητική Καθυστέρηση 
	8
	10
	5
	23

	Διάχυτη Αναπτυξιακή Διαταραχή  
	1
	1
	2
	4

	Επιληψία
	
	
	1
	1

	Κινητικά Προβλήματα 
	1
	1
	
	2

	Ιατρικά Προβλήματα
	7
	1
	5
	13

	Καθυστέρηση Λόγου
	4
	3
	7
	14

	Μικρό/ Μεγαλοκεφαλία 
	2
	
	3
	5

	Εγκεφαλοπάθεια/ Εγκεφαλική Δυσλειτουργία  
	4
	
	2
	6

	Άλλο
	1
	
	
	1

	Σύνολο
	51
	57
	41
	149


Οι διαταραχές των παιδιών που έλαβαν υπηρεσίες από τη ΣΥΕΠΠ κατά το 2007 όπως φαίνεται και στον πίνακα είναι πολλαπλές με αυξημένους αριθμούς στα σύνδρομα (26) και στη ψυχοκινητική καθυστέρηση (23).

Πίνακας 4
Κατανομή ηλικίας κατά Επαρχία 

	Ηλικία
	Λευκωσία
	Λάρνακα/

Αμμόχωστος
	Λεμεσός/

Πάφος
	Σύνολο

	0 - 1
	7
	9
	1
	17

	1 - 2
	7
	5
	9
	21

	2 - 3
	7
	5
	3
	15

	3 - 4
	4
	11
	10
	25

	4 - 5
	3
	6
	5
	14

	5 - 6
	7
	5
	5
	17

	6 -7
	3
	
	2
	5

	7 - 8
	5
	4
	4
	13

	8 +
	8
	12
	2
	22

	Σύνολο


	51
	57
	41
	149


Όσον αφορά τις ηλικίες των παιδιών όπως φαίνονται και στον πίνακα, 35 παιδιά ξεπερνούν το όριο ηλικίας στο οποίο απευθύνεται η ΣΥΕΠΠ. Αυτό επιβεβαιώνει την απουσία υπηρεσιών στήριξης και ενημέρωσης των γονιών ακόμη και σε μεγαλύτερες ηλικίες.

Πίνακας 5
Κατανομή φύλου κατά επαρχία

	Φύλο
	Λευκωσία
	Λάρνακα/

Αμμόχωστος
	Λεμεσός/

Πάφος
	Σύνολο

	Κορίτσια
	19
	15
	12
	46

	Αγόρια
	32
	42
	29
	103

	Σύνολο


	51
	57
	41
	149


Ενδεικτικός είναι και ο διαχωρισμός των παιδιών σε φύλο όπου τα αγόρια παρουσιάζουν αυξημένα ποσοστά.
Παράρτημα ΙΙΙ

Αξιολόγηση της υφιστάμενης κατάστασης από τη 

Συντονιστική Υπηρεσία Έγκαιρης Παιδικής Παρέμβασης

Η διασφάλιση των δικαιωμάτων και η παροχή υπηρεσιών στα Άτομα με Αναπηρίες είναι ευθύνη της πολιτείας. Σχετικοί είναι οι Νόμοι 117/89 της ΕΠΝΚΑ και οι Περί Αναπήρων Νόμοι του 2000 και 2004. Όμως δεν υπάρχει καθορισμένη πολιτική, οργάνωση και εποπτεία των παρεχόμενων υπηρεσιών αλλά ούτε και ο αναγκαίος συντονισμός των εμπλεκομένων υπουργείων. 

Ιδανική αντιμετώπιση των αναγκών των παιδιών με νοητική υστέρηση και αναπτυξιακές διαταραχές είναι η δημιουργία νέων δομών σε τοπικό επίπεδο, κοντά στους πολίτες, όπου θα παρέχονται όλες οι απαραίτητες θεραπείες.

Παρατηρήσεις/Προβλήματα στο χειρισμό των περιστατικών της ΣΥΕΠΠ:

· Στη Κύπρο επικρατεί ακόμη προκατάληψη  και παρερμηνεία της νοητικής υστέρησης.

· Πολλοί γονείς δεν είναι ενήμεροι για τη σημασία της έγκαιρης διάγνωσης και έρχονται εκ των υστέρων να ανακαλύψουν ότι τα παιδιά τους έχουν ή μπορεί να αναπτύξουν νοητική υστέρηση.

- Ο αριθμός περιστατικών που έχει παραπεμφθεί στη ΣΥΕΠΠ δεν ανταποκρίνεται ακόμη στον υφιστάμενο πληθυσμό παγκύπρια.

-   Ο συντονισμός των υπηρεσιών εξακολουθεί να είναι δύσκολο επίτευγμα.

-
Οι υπηρεσίες / θεραπείες παρέχονται μερικώς από το κράτος, από Συνδέσμους/ Οργανώσεις (Μη Κυβερνητικές Οργανώσεις) και ιδιώτες θεραπευτές χωρίς συντονισμό μεταξύ τους. 

· Οι γονείς δεν ξέρουν που να καταφύγουν για τις θεραπείες των παιδιών ή με ποια συχνότητα πρέπει αυτές να παρέχονται. Συχνά ταλαιπωρούνται τα απογεύματα για παροχή επιπρόσθετων ωρών θεραπείας. 

-
Σε ορισμένες περιπτώσεις δεν γίνονται επί τακτικής βάσεως οι πολυθεματικές αξιολογήσεις των παιδιών. Στα πλαίσια των σχολείων συνήθως γίνονται όταν προκύψει κάποιο πρόβλημα ενώ στον ιδιωτικό τομέα θα πρέπει ο γονιός να καλέσει τους ειδικούς και να επωμισθεί τα έξοδα (μέχρι και 342€).

 - Οι υπηρεσίες που παρέχονται από Μη Κυβερνητικές Οργανώσεις χαρακτηρίζονται από έλλειψη πόρων, ελέγχου και εποπτείας με αποτέλεσμα ορισμένες παροχές να υστερούν λόγω έλλειψης επαγγελματισμού και σταθερότητας.

- 
Ορισμένα Ιδρύματα/ Σύνδεσμοι κινδυνεύουν με κλείσιμο λόγω έλλειψης πόρων και στήριξης από το κράτος.

- Συχνά το κόστος των θεραπειών (φυσιοθεραπεία, εργοθεραπεία, λογοθεραπεία, ειδική εκπαίδευση, μουσικοθεραπεία) στον ιδιωτικό τομέα, είναι αρκετά μεγάλο και δεν καλύπτεται από το κράτος.

· Συχνά οι γονείς αντιμετωπίζουν σοβαρά οικονομικά προβλήματα και καταφεύγουν για οικονομική βοήθεια στο Ραδιομαραθώνιο, ή άλλες οργανώσεις.

· Οι υπηρεσίες δεν είναι προσβάσιμες σε όλους και δημιουργείται ταλαιπωρία στη μεταφορά των παιδιών προς και από τις θεραπείες. Παρουσιάζεται ιδιαίτερο πρόβλημα  σε όσους διαμένουν σε αγροτικές περιοχές, στις μονογονεικές οικογένειες και σε οικογένειες που δε διαθέτουν μεταφορικό μέσο.

 - Η επαρχία Πάφου φαίνεται αρκετά ανεπαρκής σε θέματα έγκαιρης παρέμβασης. Τελευταία ιδρύθηκαν δύο θεραπευτικά κέντρα από οργανωμένους γονείς.

· Παρατηρείται έλλειψη στήριξης των οικογενειών με παιδιά κάτω των 3 χρόνων τα οποία πρέπει να φοιτήσουν σε νηπιοκομικούς σταθμούς είτε για λόγους κοινωνικοποίησής τους, είτε για λόγους επανένταξης της μητέρας στην αγορά εργασίας. Δεν παρέχονται υπηρεσίες συνοδού ούτε από το Υπουργείο Παιδείας & Πολιτισμού (βάσει νομοθεσίας 113(Ι)99, άνω των τριών ετών) ούτε από τις Υπηρεσίες Κοινωνικής Ευημερίας. Για τις ηλικίες από τη γέννηση μέχρι τα 3 χρόνια δεν υπάρχουν εξειδικευμένες υπηρεσίες όπου τα παιδιά θα μπορούν να απασχολούνται για μέρος της μέρας (με παροχή θεραπειών και πρόγραμμα κοινωνικοποίησης), έτσι μένουν αναγκαστικά στο σπίτι, είτε με τη μητέρα/ κοντινό συγγενή, είτε με αλλοδαπή φροντίστρια.

· Μέχρι το Σεπτέμβρη 2007 όπου προσλήφθηκαν οι νέοι παιδονευρολόγοι με σύμβαση από το δημόσιο υπήρχαν πολλές καθυστερήσεις (κατάλογος αναμονής) για εξέταση και επαναξιολόγηση των παιδιών από την παιδονευρολογική κλινική του Μακάριου Νοσοκομείου.

Παράρτημα IV 

Αποτελέσματα από την έρευνα 2007 για την κατανόηση της νοητικής υστέρησης από μαθητές/τριες της Στ’ τάξης Δημοτικών Σχολείων

 και της στάσης τους απέναντι στα άτομα με νοητική υστέρηση

Σκοπός της έρευνας / ιστορικό

Σκοπός της έρευνας είναι η εξακρίβωση της κατανόησης της νοητικής υστέρησης από μαθητές / τριες της Στ’ τάξης δημοτικών σχολείων καθώς και η εξακρίβωση της στάσης που έχουν / πιστεύουν ότι πρέπει να έχουν απέναντι στα άτομα με νοητική υστέρηση.

Η έρευνα αυτή έγινε επίσημα ξανά πριν 10 χρόνια (Μάιος 1997) προτού να θεσπιστεί ο Περί Αγωγής και Εκπαίδευσης Παιδιών με Ειδικές Ανάγκες Νόμος 113(Ι) 1999 και να εφαρμοστεί η πολιτική της ένταξης παιδιών με ειδικές ανάγκες στον κοινό κορμό της εκπαίδευσης. Αυτό το γεγονός εξυπακούει τη δυνατότητα σύγκρισης των αποτελεσμάτων και την καταγραφή διαφοροποίησης στις αντιλήψεις / στάσεις των ερωτούμενων μαθητών. Ως εκ τούτου στην παρούσα έρευνα συμμετείχαν τελικά 9 από τα 12 σχολεία που έλαβαν μέρος στην έρευνα το 1997.

Μεθοδολογία

Διεξαγωγή της έρευνας

· Σύμφωνα και με τη μεθοδολογία της έρευνας 1997, αρχικά εκδόθηκε από την Επιτροπή Προστασίας Νοητικά Καθυστερημένων Ατόμων διαφωτιστικό φυλλάδιο με τίτλο "Το δικαίωμα των παιδιών με νοητική υστέρηση στην εκπαίδευση και η σημασία της κοινωνικής ενσωμάτωσης". Το φυλλάδιο αυτό υποστηρίζει ότι όλα τα παιδιά έχουν ίσα δικαιώματα και πρέπει να τους δίδονται οι ευκαιρίες, στα πλαίσια των δυνατοτήτων τους να εκπαιδευτούν και να έχουν μια ομαλή ζωή. Περαιτέρω το φυλλάδιο εξηγά ότι τα παιδιά με νοητική υστέρηση δεν μαθαίνουν με τον ίδιο ρυθμό που μαθαίνουν οι περισσότεροι από εμάς και ότι αρκετές φορές δυσκολεύονται στην επικοινωνία, γεγονός που προβάλλει μια παράξενη / διαφορετική συμπεριφορά. Τέλος το φυλλάδιο διαπραγματεύεται τον τρόπο με τον οποίο πρέπει να τους συμπεριφέρονται οι υπόλοιποι. "Δεν χρειάζονται απλά τη φροντίδα μας αλλά στήριξη για να μάθουν να επιβιώνουν από μόνα τους, ανεξάρτητα και σύμφωνα με τις δικές τους ικανότητες και επιθυμίες".

Να σημειωθεί ότι το κείμενο του φυλλαδίου του 2007 είναι πολύ πιο κατατοπιστικό συγκριτικά με αυτό του 1997. Κρίθηκε σκόπιμο η φράση "πνευματική καθυστέρηση" να αλλάξει σε "νοητική υστέρηση".
· Μετά από έγκριση του Υπουργείου Παιδείας και Πολιτισμού για διεξαγωγή της παρούσας έρευνας (έρευνα 2007) και σε συνεννόηση με τη διεύθυνση των σχολείων, το προαναφερόμενο ενημερωτικό φυλλάδιο κυκλοφόρησε σε 12 δημοτικά σχολεία (βλέπε ανάλυση στοιχείων). Η διαδικασία που ορίστηκε ήταν να συζητηθεί το περιεχόμενο του φυλλαδίου μέσα στις Στ’ τάξεις, σε χρόνο που ο δάσκαλος της τάξης έκρινε κατάλληλο. Ακολούθως τα παιδιά έπρεπε να δείξουν το φυλλάδιο στους γονείς τους και να φέρουν στο σχολείο σχετικό έντυπο με εξασφάλιση της συγκατάθεσής τους να συμμετάσχουν στην έρευνα.

· Η διεξαγωγή της έρευνας έγινε από λειτουργούς της Επιτροπής σε συνεννόηση με τη διεύθυνση του σχολείου, με τη χορήγηση ερωτηματολογίου παρόμοιου με αυτού που δόθηκε στην έρευνα 1997 

· Κατά τη διεξαγωγή της έρευνας καταγράφηκαν σε ξεχωριστό ερωτηματολόγιο οι εκτιμήσεις των δασκάλων των ερωτούμενων μαθητών αναφορικά με το δείκτη δυσκολίας που είχαν οι ερωτούμενοι γύρω από τις έννοιες "διαφορετικότητα, ίσες ευκαιρίες, αλληλεγγύη, οίκτος". 
· Με τη μεθοδολογία που ακολουθήθηκε παρέχεται η ευκαιρία να εξακριβωθεί κατά πόσο τα ενημερωτικά φυλλάδια γενικά επιτυγχάνουν το στόχο τους
Ανάλυση

Περιγραφική Ανάλυση 

Στην έρευνα συμμετείχαν τελικά 12 σχολεία και 442 μαθητές / τριες. Αναλυτική κατάσταση κατά επαρχία δίδεται πιο κάτω. Να σημειωθεί ότι στόχος όπως και στην προηγούμενη έρευνα ήταν η περίληψη σχολείων τόσο από την αστική αλλά και την ευρύτερη αστική περιοχή. Τα σχολεία με κωδικό 1 συμμετείχαν παράλληλα στην έρευνα του 1997. Τα σχολεία με κωδικό 2 είναι επιπρόσθετα σχολεία που περιλήφθηκαν το 2007. Όπου λειτουργούν μονάδες παιδιών με ειδικές ανάγκες υπάρχει αστερίσκος. Συνολικά σε 4 από τα 12 σχολεία λειτουργούν σχετικές μονάδες. (Δυο από τα 4 σχολεία είχαν περιληφθεί στην έρευνα του 1997).

Ανάλυση κατά πόλη:





Σχολεία:

Λευκωσία 

124
28%

       Λυκαβητού 1, Β΄ Λακατάμειας 2 *, 






       Δ΄ Αγλαντζιάς2, Αγ. Ανδρέα 1
Λεμεσός 

157
36%

      ΙΖ  Κάτω Πολεμιδιών 1, Λινόπετρας 1






       ΚΒ Λεμεσού 2 *, Β΄ Λεμεσού 1
Λάρνακα 

88
20%

       Καμάρες1, Κιτίου 1 *
Πάφος

73
16%

      Χλώρακας1 *, Κουπάτειο 1
Σύνολο 
        
442 μαθητές/τριες
      12 σχολεία (4 έχουν μονάδες)

    (4.6% του συνολικού αριθμού μαθητών/τριων Στ’ τάξης παγκύπρια)
Διαχωρισμός σε:

Αστική περιοχή 


229
52%

Ευρύτερη Αστική περιοχή
213
48% 

Σύμφωνα με την πιο πάνω ανάλυση, η μεγαλύτερη συμμετοχή παιδιών καταγράφηκε στη Λεμεσό. Σε δύο σχολεία από το δείγμα της Λευκωσίας τελικά δεν πραγματοποιήθηκε η έρευνα.

Αναφορικά με το φύλο των παιδιών που συμμετείχαν στην έρευνα, όπως και το 1997 δεν παρατηρείται ουσιαστική διαφορά. Αύξηση παρατηρείται στις δηλώσεις των παιδιών ότι έχουν συζητήσει το θέμα της νοητικής υστέρησης μέσα στη τάξη με το δάσκαλο (60% έτος 2007, 56% έτος 1997).  Αύξηση επίσης παρατηρείται στις δηλώσεις των παιδιών ότι έχουν διαβάσει το περιεχόμενο του φυλλαδίου από μόνοι τους (57% έτος 2007, 47% έτος 1997) ενώ μεγάλη μείωση παρατηρείται στις δηλώσεις τους αν γνωρίζουν ενήλικα άτομα με νοητική υστέρηση (38% έτος 2007 και 65% έτος 1997). Μείωση εξυπακούει η αξιολόγηση ότι 56% των παιδιών συζήτησαν το ενημερωτικό φυλλάδιο με τους γονείς τους συγκριτικά με την έρευνα 1997 όπου το 75% των παιδιών δήλωσαν ότι προσκόμισαν το φυλλάδιο στους γονείς τους για συζήτηση.

Με γνώμονα την υιοθέτηση της πολιτικής για ένταξη των παιδιών με ειδικές ανάγκες στα κανονικά σχολεία (Νόμος 113(Ι)1999) στην παρούσα έρευνα έχει προστεθεί η ερώτηση αν τα παιδιά έχουν συμμαθητές / τριες ή γνωρίζουν άλλα παιδιά στο σχολείο με νοητική υστέρηση. Από την αξιολόγηση 54% απάντησαν καταφατικά. Ωστόσο εκ των υστέρων η ερώτηση αυτή φάνηκε ότι ήταν ελλιπής καθότι κατά τη διεξαγωγή της έρευνας κάποιοι μαθητές διευκρίνισαν ότι γνωρίζουν παιδιά με νοητική υστέρηση τα οποία όμως δεν φοιτούν στο δικό τους σχολείο. Από τη σχετική ερώτηση που ακολούθησε "κάνεις παρέα μαζί τους"; διαπιστώθηκε ότι 98 ερωτούμενοι (18%) ενδεχομένως γνωρίζουν παιδιά με νοητική υστέρηση εκτός του σχολικού τους χώρου.

Αναλυτικά, σύμφωνα με την προαναφερόμενη ερώτηση 26% των ερωτούμενων κάνουν τακτικά παρέα με παιδιά με νοητική υστέρηση, 46% κάποτε, ενώ το υπόλοιπο 28% δεν κάνουν παρέα.

Επιπρόσθετη ερώτηση στην παρούσα έρευνα εξετάζει την εικόνα που διαμορφώνουν οι μαθητές για το θέμα αυτό μέσα από τα μέσα μαζικής ενημέρωσης. Το θέμα αυτό παίρνει μεγάλες διαστάσεις ετήσια κατά τη διεξαγωγή του Ραδιομαραθωνίου. Συγκεκριμένα οι μαθητές ρωτήθηκαν κατά πόσο θεωρούν ότι τα μέσα μαζικής ενημέρωσης παρουσιάζουν την εικόνα των ατόμων με νοητική υστέρηση όπως περιγράφεται στο φυλλάδιο που τους δόθηκε. Από τους ερωτούμενους 21% απάντησαν ναι, 21% όχι ενώ το υπόλοιπο 58% "δεν είμαι σίγουρος/η". Κατά τη διεξαγωγή της έρευνας αρκετά παιδιά ζήτησαν περισσότερες εξηγήσεις / δεν κατάλαβαν την ερώτηση.

Oι θέσεις που προβάλλονται στο διαφωτιστικό φυλλάδιο δεν συνάδουν κατ΄ ανάγκη με όσα προβάλλονται από τα μέσα μαζικής ενημέρωσης. Μεταξύ άλλων τα εν λόγω μέσα ενημέρωσης πολλές φορές προβάλλουν αισθήματα οίκτου / εμπάθειας πατερναλισμού και σύγχυση ανάμεσα στις έννοιες αλληλεγγύη και φιλανθρωπία. Ανεπαρκή εξάλλου είναι η πληροφόρηση από τα μέσα μαζικής ενημέρωσης όσον αφορά τη διαφορά μεταξύ της σωματικής βλάβης και της αναπηρίας. Από τις απαντήσεις των παιδιών φαίνεται ότι μόνο 21% έχει την πιο πάνω επίγνωση. 

Αναφορικά με την κύρια ερώτηση "τι καταλαβαίνεις από τον ορισμό νοητική υστέρηση" 50 παιδιά (11%) δεν απάντησαν / προφανώς είχαν δυσκολία. Η κατανομή των απαντήσεων των υπόλοιπων παιδιών ήταν:

Κακός ορισμός


17%

Αδιευκρίνιστος ορισμός
25%

Σύγχυση θέσεων

22%

Μέτριος ορισμός

30%

Καλός ορισμός


  6%

Όπως σημειώνεται στη μεθοδολογία έκπληξη προκάλεσε το γεγονός ότι σε ένα μεγάλο ποσοστό που αγγίζει σχεδόν το 50% οι απαντήσεις ήταν "προβληματικές" υπήρχε σύγχυση θέσεων ήταν αδιευκρίνιστες. 

Οι απαντήσεις που δόθηκαν στην έρευνα του 1997 ήταν: κακός ορισμός 40%, μέτριος ορισμός 47% και καλός ορισμός 9% (4% δεν απάντησαν). Συγκριτικά με το έτος 2007 παρατηρείται ουσιαστική μείωση στο κακό ορισμό και μικρή μείωση στον καλό ορισμό. Παρά τη μείωση στο κακό ορισμό, το γεγονός ότι σχεδόν 50% των απαντήσεων ήταν αδιευκρίνιστες / προβάλλουν σύγχυση, αμφισβητεί  την υπόθεση ότι η κατανόηση του θέματος έχει βελτιωθεί διαχρονικά

Καλύτερη σχετικά είναι η αξιολόγηση που προκύπτει αναφορικά με τη δεύτερη κύρια ερώτηση "ποιά κατά τη γνώμη σου πρέπει να είναι η σωστή στάση μας απέναντι στα άτομα με νοητική υστέρηση". Με βάση την κατανομή που υιοθετήθηκε για την έννοια της νοητικής υστέρησης, έχουν σημειωθεί τα πιο κάτω:

Κακός ορισμός


4%

Αδιευκρίνιστος ορισμός
7%

Σύγχυση θέσεων
         10%

Μέτριος ορισμός
         74%

Καλός ορισμός


5%

Οι απαντήσεις που δόθηκαν στην έρευνα του 1997 ήταν: κακός ορισμός 7%, μέτριος ορισμός 65%, καλός ορισμός 28%.

Παρά τη μείωση που παρατηρείται στον καλό ορισμό, ο κακός ορισμός παραμένει στο ίδιο περίπου επίπεδο. Οι περισσότερες απαντήσεις αξιολογούνται όπως και το 1997 ως "μέτριες". Διερεύνηση αυτής της αξιολόγησης σε σχέση με τις άλλες παραμέτρους της έρευνας δίδεται σε περαιτέρω ανάλυση στην ενότητα "συσχετίσεις".

Συσχετίσεις
Mε την ανάλυση χ² προκύπτουν τα πιο κάτω:

· σημαντική συσχέτιση μεταξύ της αντίληψης για τον ορισμό νοητικής υστέρησης και της σωστής στάσης απέναντι στα άτομα αυτά. 

· σημαντική συσχέτιση μεταξύ της αντίληψης για τον ορισμό νοητικής υστέρησης και του σχολείου των ερωτούμενων μαθητών. 

· σημαντική συσχέτιση μεταξύ της αντίληψης για  τη σωστή στάση και του σχολείου των ερωτούμενων μαθητών. 

· σημαντική συσχέτιση μεταξύ της αντίληψης για τη σωστή στάση και της πόλης. 

· σημαντική συσχέτιση μεταξύ της αντίληψης για τη σωστή στάση και της γεωγραφικής περιοχής. 

· σημαντική συσχέτιση μεταξύ της γεωγραφικής περιοχής και του βαθμού συναναστροφής με παιδιά με νοητική υστέρηση. 

· σημαντική συσχέτιση μεταξύ της γεωγραφικής περιοχής και αν συζητήθηκε το ενημερωτικό φυλλάδιο στη τάξη. 

· σημαντική συσχέτιση μεταξύ της σωστής στάσης και αν στο υφιστάμενο σχολείο υπάρχουν μονάδες παιδιών με ειδικές ανάγκες

· σημαντική συσχέτιση μεταξύ της πρόθεσης των ερωτούμενων να συναναστρέφονται παιδιά με νοητική υστέρηση και κατά πόσο στα σχολεία που φοιτούν υπάρχουν μονάδες. 

· σημαντική συσχέτιση όσον αφορά τη συζήτηση του θέματος από το δάσκαλο και τον τύπο του σχολείου, αν υπάρχουν μονάδες  ή όχι. 

Correlation analysis

Από την ανάλυση "correlation" έχουν σημειωθεί οι πιο κάτω σημαντικές παρατηρήσεις (significance level <0.05):

· στις περιπτώσεις που το ενημερωτικό φυλλάδιο συζητήθηκε στη τάξη, παρατηρείται μεγαλύτερη ανταπόκριση από τα παιδιά να διαβάσουν το φυλλάδιο από μόνοι τους όπως και να το συζητήσουν στο σπίτι με τους γονείς. Πρέπει να σημειωθεί ότι υπάρχουν σημαντικές διαφορές ανάμεσα στα σχολεία σε σχέση με τη συζήτηση του θέματος και σε σχέση με την προθυμία των παιδιών να διαβάσουν από μόνοι το φυλλάδιο. Περισσότερο φαίνεται να διαβάστηκε το φυλλάδιο από τα παιδιά των μικρότερων πόλεων Λάρνακας / Πάφου. Παρόμοιες διαπιστώσεις προέκυψαν με την έρευνα του 1997.

· η συναναστροφή με παιδιά με νοητική υστέρηση φαίνεται να είναι μεγαλύτερη στις περιπτώσεις που οι ερωτούμενοι διάβασαν το ενημερωτικό φυλλάδιο καθώς και στις περιπτώσεις που συζήτησαν το θέμα με τους γονείς τους.

· το φυλλάδιο διαβάστηκε περισσότερο από τα κορίτσια τα οποία δείχνουν να έχουν σχετικά καλύτερο ορισμό όσον αφορά τη σωστή στάση απέναντι στα παιδιά με νοητική υστέρηση, συγκριτικά με τα αγόρια. Τα κορίτσια επίσης είχαν μεγαλύτερη προθυμία να συζητήσουν το θέμα στο σπίτι με τους γονείς. Παρόμοιες διαπιστώσεις προέκυψαν με την έρευνα του 1997.

· τα παιδιά που έδωσαν σχετικά κακό ορισμό για τη σωστή στάση, παράλληλα δήλωσαν ότι οι πληροφορίες που παίρνουν από τα μέσα μαζικής ενημέρωσης συνάδουν με το κείμενο του ενημερωτικού φυλλαδίου. Σχετική είναι η παρατήρηση ότι οι μαθητές / τριες που δεν είναι σίγουροι για τα μηνύματα που παίρνουν από τα μέσα μαζικής ενημέρωσης, παράλληλα δεν είναι σταθεροί στη συναναστροφή τους με παιδιά με νοητική υστέρηση. 

Αξιοσημείωτες είναι οι παρατηρήσεις δασκάλων σύμφωνα με τις οποίες "τα παιδιά σύγχυζαν τη σωματική με τη νοητική αναπηρία" και ότι "δεν μπορούσαν να κατανοήσουν ότι συνυπάρχουν διάφορα  είδη αναπηρίας".

